stanford-oval/wikipedia huggingface dataset:
ยูเอสเอกซ์เพรส

| ยูเอสเอกซ์เพรส> ทีม |
| --- | --- |
สมาชิก: Barry Windham Mike Rotunda
ส่วนสูง: Windham: 6 ฟุต 4 นิ้ว (1.93 เมตร) Rotunda: 6 ฟุต 3 นิ้ว (1.91 เมตร)
น้ำหนัก รวม: 523 lb (237 kg)
เปิดตัว: 1983
แตกกลุ่ม: 2008
ช่วงที่ ปรากฏตัว: 1983–1987
ยูเอสเอกซ์เพรส (U.S. Express) เป็นแท็กทีมมวยปล้ำอาชีพที่ประกอบด้วย Mike Rotunda และ Barry Windham ใน World Wrestling Federation ต่อมา Windham ถูกแทนที่โดย Dan Spivey และทีมได้เปลี่ยนชื่อเป็น American Express
ในปี 2024 พวกเขาได้รับการเสนอชื่อเข้าสู่หอเกียรติยศ WWE Hall of Fame
แชมป์และรางวัล

Championship Wrestling from Florida
NWA United States Tag Team Championship (Florida version) (4 times)
Pro Wrestling Illustrated
PWI ranked them #48 of the top 100 tag teams of the "PWI Years" with in 2003
World Wrestling Federation
WWF World Tag Team Championship (2 times)
WWE Hall of Fame (Class of 2024)
รัชพล นาวันโน

| ข้อมูลส่วนตัว |
| --- | --- | --- | --- |
วันเกิด:  30 เมษายน พ.ศ. 2529 (38 ปี)
สถานที่เกิด:  จังหวัดนครปฐม  ไทย
ส่วนสูง:  1.71 m (5 ft 7 1⁄2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  สมุทรสาคร ซิตี้
หมายเลข:  32
สโมสรอาชีพ*
| ปี |  ทีม |  ลงเล่น |  (ประตู) |
| 2010–2011 |  นครปฐม เอฟซี |  16 |  (2) |
| 2011–2016 |  ชัยนาท ฮอร์นบิล |  88 |  (5) |
| 2017–2018 |  เอสซีจี เมืองทอง ยูไนเต็ด |  19 |  (2) |
| 2018–2022 |  พีที ประจวบ |  69 |  (1) |
| 2022 |  หนองบัว พิชญ |  8 |  (0) |
| 2023 |  พัทยา ดอลฟินส์ ยูไนเต็ด |  11 |  (0) |
| 2023– |  สมุทรสาคร ซิตี้ |  18 |  (1) |
ทีมชาติ
| 2013 |  ทีมชาติไทย |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 25 กุมภาพันธ์ 2024
รัชพล นาวันโน (ชื่อเล่น : นะ) นักฟุตบอลอาชีพชาวไทยในตำแหน่งกองกลาง ปัจจุบันเล่นให้กับสมุทรสาคร ซิตี้ ในไทยลีก 3
รัชพลจบการศึกษาจากโรงเรียนนาคประสิทธิ์ อ.สามพราน จ.นครปฐม โดยในอดีตได้เคยร่วมเดินสายแข่งฟุตบอลรายการต่าง ๆ ร่วมกับเมสซี่เจ ชนาธิป สรงกระสินธ์ ก่อนจะได้เซ็นสัญญากับสโมสรนครปฐม เอฟซีเมื่อ พ.ศ. 2553 กระทั่งทางสโมสรนครปฐมได้ยุบทีมในปีต่อมาทำให้รัชพลได้ย้ายไปร่วมทีมนกใหญ่พิฆาต ชัยนาท ฮอร์นบิล
จนกระทั่ง พ.ศ. 2559 สัญญาของรัชพลกับชัยนาทได้สิ้นสุดลงทำให้รัชพลได้เดินทางมาทดสอบฝีเท้ากับทีมกิเลนผยอง เอสซีจี เมืองทอง ยูไนเต็ด จนเป็นที่พอใจทางสโมสรจึงได้เซ็นสัญญากับรัชพลโดยสวมหมายเลข 13
ระดับทีมชาติ

รัชพลเคยถูกเรียกตัวไปติด ทีมชาติไทยชุดใหญ่ ในสมัยที่ สุรชัย จตุรภัทรพงษ์ เป็นหัวหน้าผู้ฝึกสอนโดยลงเล่นทั้งสิ้น 2 นัด
เกียรติประวัติ

ไทยลีกคัพ: 2562
ไทยลีก 3 โซนภาคตะวันออก: 2565–66
รอย อี. ดิสนีย์

สำหรับความหมายอื่น ดูที่ รอย ดิสนีย์
| รอย อี>  ดิสนีย์ |
| --- | --- |
ดิสนีย์ในปี 2007
สารนิเทศภูมิหลัง
เกิด: 10 มกราคม ค.ศ. 1930 รอย เอ็ดเวิร์ด ดิสนีย์
เสียชีวิต: 16 ธันวาคม ค.ศ. 2009 (79 ปี) นิวพอร์ตบีช แคลิฟอร์เนีย
คู่สมรส: Patricia Ann Dailey (1955–2007) Leslie DeMeuse-Disney (2008–2009)
อาชีพ: ผู้บริหาร ผู้อำนวยการสร้าง
ปีที่แสดง: 1954-2009
รอย เอ็ดเวิร์ด ดิสนีย์ (10 มกราคม ค.ศ. 1930 - 16 ธันวาคม ค.ศ. 2009) ผู้บริหารสูงสุดของเดอะวอลต์ดิสนีย์ เป็นผู้ถือหุ้นรายใหญ่ในดิสนีย์ (มากกว่า 16 ล้านหุ้น หรือประมาณ 1%)  เป็นบุตรชายของรอย โอลิเวอร์ ดิสนีย์ (รอย โอ. ดิสนีย์) พี่ชายของวอลต์ ดิสนีย์ซึ่งเป็นผู้ร่วมก่อตั้งบริษัท เขาเข้าร่วมงานกับบริษัทตั้งแต่ปี 1954 และได้รับเลือกเป็นหนึ่งในคณะกรรมการบริหารบริษัทตั้งแต่ปี 1967
รอย อี. ดิสนีย์ เป็นผู้อยู่เบื้องหลังการขับซีอีโอของดิสนีย์ 2 คนออกจากตำแหน่ง คือ รอน มิลเลอร์ ในปี 1984 และไมเคิล ไอสเนอร์ ในปี 2005 เขาเป็นคนในตระกูลดิสนีย์คนสุดท้าย ที่ยังมีอิทธิพลอยู่ในบริษัท
แหล่งข้อมูลอื่น

Roy E. Disney ที่อินเทอร์เน็ตมูวีเดตาเบส
รัชยาวีร์ วีระสุทธิมาศ

| รัชยาวีร์ วีระสุทธิมาศ |
| --- | --- |
เกิด: 3 กันยายน พ.ศ. 2532 (35 ปี) จังหวัดนนทบุรี, ประเทศไทย
สัญชาติ: ไทย
อาชีพ: ศิลปินเพลง, นักร้อง
ปีปฏิบัติงาน: 2560–ปัจจุบัน
มีชื่อเสียงจาก: เดอะวอยซ์ไทยแลนด์ (ฤดูกาลที่ 4)
ญาติ: พิชญ์สินี วีระสุทธิมาศ (น้องสาว)
รัชยาวีร์ วีระสุทธิมาศ (เกิด 3 กันยายน 2532) ชื่อเล่น ว่าน หรือชื่อในวงการคือ ว่าน วันวาน เป็นนักร้องและนักแต่งเพลงชาวไทย
ประวัติ

รัชยาวีร์ วีระสุทธิมาศ เกิดเมื่อวันที่ 3 กันยายน 2532 เป็นบุตรสาวคนโตในบรรดาพี่น้อง 2 คน ซึ่งน้องสาวของเธอคือ โบกี้ไลอ้อน นักร้อง นักแต่งเพลงชื่อดัง
เข้าสู่วงการ

เริ่มเข้าสู่วงการเพลงตั้งแต่เข้าร่วมเวทีเดอะวอยซ์ไทยแลนด์ (ฤดูกาลที่ 4) เมื่อปี 2558 ร่วมกับโบกี้ไลอ้อนน้องสาวของเธอ และได้ร้องเพลงชื่อ "แพ้หัวใจตัวเอง" ซึ่งเป็นเพลงประกอบละคร เพียงชายคนนี้ไม่ใช่ผู้วิเศษ หลังจากนั้นว่านก็มีผลงานเพลงอย่างต่อเนื่อง ซึ่งส่วนใหญ่เป็นเพลงประกอบละคร เธอได้ออกซิงเกิลแรกของตัวเองชื่อ "เท่านั้นที่อยากฟัง (Say it!)" เมื่อเดือนมีนาคม 2563 ภายใต้สังกัด Yolker โดยได้ฟีทเจอริ่งกับแรปเปอร์หนุ่ม Autta
ต่อมาในช่วงเดือนกรกฎาคมปีเดียวกัน เธอได้ปล่อยซิงเกิลที่ 2 ชื่อ แคราย ภายใต้สังกัดเดิมซึ่งเธอได้ลงมือเขียนเพลงนี้ด้วยตัวเอง โดยเปรียบเทียบแยกแครายใกล้บ้านของเธอที่รถติดเป็นเวลานานเหมือนกับความรักของคน 2 คนที่ไปไหนไม่ได้ติดอยู่กับความรักเดิม ๆ
ในปลายปีเดียวกัน เธอได้ย้ายมาสังกัดค่ายใหม่อย่างเลิฟอีส และได้ปล่อยซิงเกิลที่ 3 ชื่อ กรรไกร ออกมาเมื่อวันที่ 4 ธันวาคม 2563 ต่อมาในเดือนกรกฎาคม 2564 ว่านได้กลับมาพร้อมกับซิงเกิลที่ 4 ชื่อ "พอแล้ว" โดยได้ แน็ป-ชนัทธา สายศิลา อดีตนักร้องนำของวงเรโทรสเปกต์ มาแต่งคำร้องและทำนองให้
รัชเดช เครือทิวา

รัชเดช เครือทิวา ชื่อเล่น "โอม" ฉายา J.O. หรือชื่อเดิมคือ ปรัชญา เครือทิวา นักบาสเกตบอลทีมชาติไทย ชาวจังหวัดอ่างทอง สังกัดสโมสรนครปฐม แมดโกท และเล่นให้กับมหาวิทยาลัยศรีนครินทรวิโรฒในบาสเกตบอลยูลีก ในตำแหน่ง ชู้ตติ้งการ์ด มีสถิติชู้ต 3 แต้มเป็นอันดับ 1 ในการแข่งขันกีฬามหาวิทยาลัยโลก 2550 เป็นคนไทยคนแรกที่ได้เล่นในลีกบาสเกตบอลอาชีพของสหรัฐ "พรีเมียร์ บาสเกตบอล ลีก" (PBL) โดยเล่นให้กับทีมแมริแลนด์ ไนต์ฮอกส์
การศึกษา

ปริญญาโท ภาควิชาพลศึกษา : มหาวิทยาลัยศรีนครินทรวิโรฒ
ปริญญาตรี  : คณะพลศึกษา มหาวิทยาลัยศรีนครินทรวิโรฒ
มัธยมปลาย : โรงเรียนทิวไผ่งาม
มัธยมต้น   : โรงเรียนอ่างทองปัทมโรจน์วิทยาคม
เกียรติประวัติ

ผู้เล่นทรงคุณค่า (MVP) บาสเกตบอล ถ้วย ก. : 2548, 2549
ผู้เล่นทรงคุณค่า (MVP) บาสเกตบอลไทยแลนด์โอเพ่น : 2551
รายชื่ออาหารข้างถนน

รายชื่ออาหารข้างถนนแสดงรายการอาหารข้างถนนที่พร้อมกินและดื่มโดยการจำหน่ายของผู้ขายบนถนนหรือในสถานที่สาธารณะ อาทิเช่น ตลาดนัดหรืองานออกร้านแสดงสินค้า โดยทั่วไปจะจัดจำหน่ายกับสิ่งที่สามารถเคลื่อนย้ายได้ง่าย เช่น ซุ้มขายอาหาร รถเข็นอาหารหรือรถบรรทุกอาหาร
โดยส่วนใหญ่อาหารข้างถนนจะถูกจัดอยู่ในกลุ่มอาหารจานด่วนและอาหารที่หยิบทานง่าย อีกทั้งมีราคาถูกกว่าในร้านอาหาร จากการสำรวจขององค์การอาหารและการเกษตรแห่งสหประชาชาติในปี พ.ศ. 2550 พบว่ามีการบริโภคอาหารข้างถนนเฉลี่ย 2.5 พันล้านคนต่อวัน
วัดบางกระเจ็ด

| วัดบางกระเจ็ด |
| --- | --- |

ที่ตั้ง: ตำบลบางกระเจ็ด อำเภอบางคล้า จังหวัดฉะเชิงเทรา
ประเภท: วัดราษฎร์
นิกาย: มหานิกาย
พระประธาน: หลวงพ่อชินวงศ์ หรือหลวงพ่อขาว
 สถานีย่อยพระพุทธศาสนา
วัดบางกระเจ็ด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระเจ็ด อำเภอบางคล้า จังหวัดฉะเชิงเทรา ที่ดินที่ตั้งวัดมีเนื้อที่ 17 ไร่ 3 งาน 20 ตารางวา อาณาเขต ทิศเหนือติดกับที่ดินเลขที่ 44 ทิศใต้ติดกับแม่น้ำบางปะกง ทิศตะวันออก ติดกับคลองบางกระเจ็ด ทิศตะวันตกติดกับแม่น้ำบางปะกง มีที่ธรณีสงฆ์จำนวน 1 แปลง เนื้อที่ 33 ไร่ 1 งาน 20 ตารางวา บริเวณวัดยังจัดห้มีตลาดน้ำวัดบางกระเจ็ด เปิดทุกวันเสาร์-อาทิตย์และวันหยุดนักขัตฤกษ์
วัดบางกระเจ็ดเริ่มสร้างเมื่อ พ.ศ. 2447 โดยมีนายเขียน นายแฉ่ง นาโห้ นางพิน และนางเผื่อน ร่วมกันยกที่ให้สร้างวัด อีกแหล่งข้อมูลระบุว่าก๋งฮี้และย่าจี๊ด จินดารัตน์ เป็นผู้มีจิตศรัทธาบริจาคที่ดินจำนวน มากกว่า 18 ไร่ ได้รับอนุญาตให้ตั้งเมื่อวันที่ 1 สิงหาคม พ.ศ. 2450 ได้รับพระราชทานวิสุงคามสีมา ครั้งแรกเมื่อ พ.ศ. 2461 และได้รับพระราชทานวิสุงคามสีมาครั้งที่ 2 เมื่อวันที่ 9 พฤษภาคม พ.ศ. 2534
ปูชนียวัตถุที่สำคัญ ได้แก่ หลวงพ่อชินวงศ์ หรือหลวงพ่อขาว เป็นพระพุทธรูปปางสมาธิ พุทธลักษณะงดงาม ขนาดหน้าตักกว้าง 50 นิ้ว ประดิษฐานในอุโบสถ ประชาชนชาวบางกระเจ็ดร่วมใจกันสร้างขึ้นพร้อมกับอุโบสถหลังแรกในสมัยเจ้าอาวาสรูปแรก
รายนามเจ้าอาวาส

พระเสถียร
พระเกลี้ยง
พระพัด
พระพร
พระครูสุนทรสมณวัตร พ.ศ. 2493–2533
พระครูสุพัฒนพิมล พ.ศ. 2533–
วัดบางกล้วย (จังหวัดสุราษฎร์ธานี)

| วัดบางกล้วย |
| --- | --- |

ที่ตั้ง: ตำบลบางไทร อำเภอเมืองสุราษฎร์ธานี จังหวัดสุราษฎร์ธานี
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดบางกล้วย  เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตำบลบางไทร อำเภอเมืองสุราษฎร์ธานี จังหวัดสุราษฎร์ธานี ที่ดินตั้งวัดมีเนื้อที่ 19 ไร่  1  งาน 10 ตารางวา
มีเรื่องบอกเล่าว่าเมื่อราว 300 ปีที่ผ่านมา พระธุดงชาวพม่ากะเหรี่ยงเดินธุดงค์มาปักกรดบนที่ดินของบริเวณวัดนี้ ชื่อหลวงพ่อเน่ย และต่อมาได้สร้างเป็นสำนักสงฆ์ มุงหลังคาด้วยหญ้าคา เรียกว่า สำนักสงฆ์เกาะทับ ต่อมาขุนสวัสดิ์  หนวดแดง ได้มอบที่ดิน 5 ไร่เศษ หลังจากหลวงพ่อเน่ยได้มรณะภาพ มีการสร้างอุโบสถไม้  ฐานเสาอุโบสถฝึงลึกในดินประมาณ 1 เมตร และรองฐานตีนเสาด้วยไม้แดง และไม้เคี่ยมขนาดหนา 2 นิ้ว กว้าง 10 นิ้ว โดยประมาณ พระประธานในอุโบสถสร้างด้วยปูนทรายแร่เช่นกัน
18 กุมภาพันธ์ พ.ศ. 2456 สำนักสงฆ์วัดบางกล้วย ได้ประกาศเป็นวัดตามกฏหมาย (ตามหลักฐานราชการ) โดยมีพระอธิการหีตเป็นเจ้าอาวาส 16 สิงหาคม พ.ศ. 2461 วัดบางกล้วยได้รับพระราชทานวิสุงคามสีมา มีพระโยคา ธรรมวินิจ เป็นผู้ครองวัด ฝ่ายมหานิกาย ต่อมา พ.ศ. 2464 วัดได้อยู่ในความดูแลปกครองของฝ่ายธรรมยุติกนิกาย พ่อปู่สงฆ์และแม่ย่าทับ  ชัยสงคราม ได้ถวายที่ดินวัดเพิ่มอีก 4 ไร่ และได้ซื้อที่ดินเพิ่มอีก 10 ไร่เศษ ในภายหลังรวมเนื้อที่ดินทั้งหมด ประมาณ 19 ไร่เศษ
อาคารเสนาสนะที่สำคัญ ได้แก่ อุโบสถ ศาลาการเปรียญ กุฏิ ซึ่งสร้างด้วยไม้ หลังคามุงกระเบื้องว่าวสี่เหลี่ยม
รายนามเจ้าอาวาส

หลวงพ่อเน่ย
หลวงพ่อเต้า
หลวงพ่อเรือง
หลวงพ่อปราบ
พระครูโยคาธิการวินิต
พระอธิการหีต
พระช้อย
พระใบฏีกาสน
พระชะแล้ม
พระนิกร
พระนัด
พระปลัดกิมเหี้ยง
พระครูโสภณจิตตสุนทร (โสภณ ปิยจิตโต)  พ.ศ. 2517–ปัจจุบัน
ลูกโซ่มาร์คอฟ

แผนภาพแสดงกระบวนการมาร์คอฟที่มี 2 สถานะ ตัวเลขในที่นี้แสดงถึงความน่าจะเป็นของการเปลี่ยนถ่ายจากสถานะหนึ่งไปสู่อีกสถานะ
ลูกโซ่มาร์คอฟ หรือ ห่วงโซ่มาร์คอฟ (Markov chain) เป็นรูปแบบหนึ่งของกระบวนการมาร์คอฟ ซึ่งเป็นกระบวนการเฟ้นสุ่มประเภทหนึ่ง โดยหมายถึงกรณีที่สถานะที่เป็นไปได้เป็นค่าแบบไม่ต่อเนื่อง (เป็นเซตจำกัด หรือ เซตนับได้) โดยเฉพาะมักจะใช้กับกรณีที่มีเวลาเป็นแบบไม่ต่อเนื่อง (ซึ่งมักแสดงค่าเวลาในรูปตัวห้อย) ในลูกโซ่มาร์คอฟนั้น สถานะความเป็นไปในอนาคตจะถูกกำหนดโดยค่าปัจจุบันเท่านั้นและไม่เกี่ยวข้องกับสถานะในอดีต (นั่นคือเรียกว่าเป็นไปตามสมบัติมาร์คอฟ)
เมื่อพิจารณาการเปลี่ยนแปลงสถานะที่เกิดขึ้นในแต่ละครั้ง ลูกโซ่มาร์คอฟเป็นอนุกรมที่ความน่าจะเป็นของการเปลี่ยนแปลงไม่ได้ขึ้นอยู่กับสถานะในอดีต แต่ขึ้นอยู่กับสถานะปัจจุบันเท่านั้น
ลูกโซ่มาร์คอฟถือเป็นกระบวนการเฟ้นสุ่มที่สำคัญอย่างยิ่ง ซึ่งได้ถูกนำไปประยุกต์ใช้ในการสร้างแบบจำลองเชิงสถิติมากมายสำหรับกระบวนการที่เกิดขึ้นในโลกจริง เป็นพื้นฐานสำหรับกระบวนการจำลองแบบเฟ้นสุ่มทั่วไปที่เรียกว่ามอนเตการ์โลห่วงโซ่มาร์คอฟ ซึ่งถูกใช้เพื่อจำลองการสุ่มตัวอย่างจากการแจกแจงความน่าจะเป็น ได้มีการนำไปใช้อย่างกว้างขวางทั้งใน สถิติแบบเบส์, ชีววิทยา, เคมี, เศรษฐศาสตร์, การเงิน, ทฤษฎีข้อมูล, ฟิสิกส์, การประมวลผลสัญญาณ และ การประมวลผลเสียงพูด เป็นต้น
ชื่อลูกโซ่มาร์คอฟนี้ตั้งชื่อตามอันเดรย์ มาร์คอฟ นักคณิตศาสตร์ชาวรัสเซียซึ่งเป็นผู้คิดค้น
คำนิยาม

ลูกโซ่มาร์คอฟคือชุดของตัวแปรสุ่ม X 1, X 2, X 3, ... หากกำหนดสถานะปัจจุบัน สถานะในอดีตและอนาคตจะมีความเป็นอิสระ เขียนสูตรได้ว่า
ค่าที่เป็นไปได้ของ X i เรียกว่า ปริภูมิสถานะ ของลูกโซ่และสร้างเซตนับได้ S ลูกโซ่มาร์คอฟแสดงด้วยกราฟระบุทิศทาง และส่วนขอบบ่งบอกถึงความน่าจะเป็นในการเปลี่ยนถ่ายจากสถานะหนึ่งไปอีกสถานะหนึ่ง
เครื่องสถานะจำกัด เป็นตัวอย่างหนึ่งของลูกโซ่มาร์คอฟคือ โดยถ้าหากอยู่ในสถานะ y ที่เวลา n แล้ว ก็จะความน่าจะเป็นที่จะเข้าสู่สถานะ x ใน ที่เวลา n + 1 จะขึ้นอยู่กับสถานะปัจจุบันเท่านั้น ไม่ใช่ขึ้นอยู่กับเวลา n
สำหรับลูกโซ่มาร์คอฟที่เว้นช่วงเวลาสม่ำเสมอจะได้ว่า
ลูกโซ่มาร์คอฟทั่วไปที่ไม่ได้เว้นช่วงเวลาสม่ำเสมอจะไม่เป็นไปตามสูตรนี้
ยื้อ

| "ยื้อ" |
| --- | --- |

เพลงโดยชลาทิศ ตันติวุฒิ
จากอัลบั้มเพลงประกอบละคร ทรายสีเพลิง
วางจำหน่าย: 21 สิงหาคม พ.ศ. 2557
แนวเพลง: เพลงละคร, ป็อป-ร็อก, อาร์แอนด์บี, ป็อป
ความยาว: 4:28
ค่ายเพลง: แชนเดอเลียร์มิวสิก
ผู้ประพันธ์เพลง: ณรงค์วิทย์ เตชะธนะวัฒน์ (เนื้อร้อง) จักรกฤษณ์ มัฆนาโส (ทำนอง)

มิวสิกวิดีโอ
"ยื้อ" ที่ยูทูบ
 
"ยื้อ" เป็นซิงเกิลเพลงประกอบละครโทรทัศน์เรื่อง  ทรายสีเพลิง ในปี พ.ศ. 2557 ทางช่อง 3 ขับร้องโดย ชลาทิศ ตันติวุฒิ ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส
เนื้อหาของเพลงนั้นออกแนวอารมณ์กินใจ ปนอารมณ์บีบครั้นนิดๆ พูดถึงช่วงเวลาที่จะต้องสูญเสียคนรักไป และต้องการจะยื้อเอาไว้ให้นานที่สุด ช่วงเวลาเพียงแค่วินาทีเดียว ก็มีค่ามาก หากจะทำให้เขาได้อยู่กับเรา
มิวสิกวิดีโอเพลง "ยื้อ" เผยแพร่ครั้งแรกในยูทูบวันที่ 21 สิงหาคม พ.ศ. 2557 ซึ่งมิวสิกวิดีโอนั้นเป็นภาพจากฉากในละครละครโทรทัศน์เรื่อง ทรายสีเพลิง
การตอบรับ

เพลง "ยื้อ" ได้ติดอันดับสูงสุดที่ 2 จากการจัดอันดับของ 95.5 FM Virgin Hitz ประจำวันที่ 8 พฤศจิกายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2557) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 71
95.5 เอฟเอ็ม เวอร์จิ้นฮิตซ์ ชาร์ตท็อป 40: 2
อีเอฟเอ็ม ชาร์ต 94 ท็อป แอรเพลย์: 2
ยู2เพลย์ ท็อป 10 ชาร์ต: 5

| ชาร์ต (พ> ศ. 2558) | อันดับสูงสุด |
| --- | --- |
ไอทูนส์สโตร์ไทยแลนด์ ท็อปชาร์ต: 76
ยูชิ เอื้อสัมพันธ์

| ยูชิ เอื้อสัมพันธ์ |
| --- | --- |
เกิด: ประภัส ยูชิ 31 มีนาคม พ.ศ. 2529
ยูชิ เอื้อสัมพันธ์ หรือนายประภัส ยูชิ แชมป์มวยประเทศไทยรุ่นฟลายเวท เกิดเมื่อ 31 มีนาคม พ.ศ. 2529 ที่ จ.ขอนแก่นสถิติการชก 26 ครั้ง ชนะ 13 (น็อค 9) แพ้ 13
เกียรติประวัติ

แชมป์ประเทศไทยรุ่นฟลายเวท
ชิง 28 ธันวาคม 2549  ชนะคะแนน ปราบปราม ป.ปรีชา
ป้องกันแชมป์ครั้งที่ 1, 8 สิงหาคม 2550 ชนะน็อค เพชรภูพาน ศิษย์ประกายฟ้า ยก 2
ป้องกันแชมป์ครั้งที่ 2, 26 มีนาคม 2551 ชนะน็อค เพชรภูพาน ศิษย์ประกายฟ้า ยก 7
เสียแชมป์ 26 พฤษภาคม 2553 แพ้คะแนน เด่นชัยเล็ก กระทิงแดงยิม ที่ นครปฐม
เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นฟลายเวทเมื่อ 2 พฤษภาคม 2552 แพ้น็อค มาซาฟูมิ โอกุโบะ ยก 7 ที่ ญี่ปุ่น
ยูซาวะ (จังหวัดอากิตะ)

| ยูซาวะ 湯沢市 |
| --- | --- |
นคร
ศาลาว่าการเมืองยูซาวะ
   ธง ตรา
ตำแหน่งเมืองยูซาวะในจังหวัดอากิตะ
ยูซาวะ 
พิกัด: 39°9′50.7″N 140°29′41.4″E﻿ / ﻿39.164083°N 140.494833°E﻿ / 39.164083; 140.494833
ประเทศ: ญี่ปุ่น
ภูมิภาค: โทโฮกุ
จังหวัด: อากิตะ
การปกครอง
 • นายกเทศมนตรี: โทชิโอะ ซูซูกิ
พื้นที่
 • ทั้งหมด: 790.91 ตร.กม. (305.37 ตร.ไมล์)
ประชากร (ธันวาคม 2019)
 • ทั้งหมด: 44,346 คน
 • ความหนาแน่น: 56 คน/ตร.กม. (150 คน/ตร.ไมล์)
เขตเวลา: UTC+9
- Tree: Japanese zelkova
- Flower: Cherry blossom
- Bird: Copper pheasant
Phone number: 0183-73-2111
Address: 1-1 Satakechō, Yuzawa-shi, Akita-ken 012-8501
เว็บไซต์: เว็บไซต์ทางการ
ยูซาวะ (ญี่ปุ่น: 湯沢市; โรมาจิ: Yuzawa-shi; ทับศัพท์: ยูซาวะ-ชิ) เป็นนครในจังหวัดอากิตะ ประเทศญี่ปุ่น มีขนาดพื้นที่ 790.91 ตารางกิโลเมตร ตั้งอยู่ทางทิศใต้สุดของจังหวัด
แหล่งข้อมูลอื่น

เว็บไซต์ทางการ (ในภาษาญี่ปุ่น)
| ด ค ก จังหวัดอากิตะ |
| --- | --- | --- |
อากิตะ (เมืองหลวง)
| นครศูนย์กลาง |  อากิตะ  |  |
| นคร |  คาตางามิ  คาซูโนะ  คิตะอากิตะ  เซ็มโบกุ  ไดเซ็ง  นิกาโฮะ  โนชิโระ  ยูซาวะ  ยูริฮนโจ  โยโกเตะ  โองะ  โอดาเตะ  |  |
| เมืองและหมู่บ้าน แบ่งตามอำเภอ |  อำเภอคาซูโนะ โคซากะ  อำเภอคิตะอากิตะ คามิโกอานิ  อำเภอเซ็มโบกุ มิซาโตะ  อำเภอมินามิอากิตะ โกโจเมะ  อิกาวะ  โองาตะ  ฮาจิโรงาตะ  อำเภอยามาโมโตะ ฟูจิซาโตะ  มิตาเนะ  ฮัปโป  อำเภอโองาจิ อูโงะ  ฮิงาชินารูเซะ  |  |
วัดราเจ็ง

| วัดราเจ็ง |
| --- | --- |
ทับศัพท์ภาษาทิเบต อักษรทิเบต: རྭ་སྒྲེང་དགོན་པ ไวลี: rwa sgreng dgon pa IPA: [raʈʂeŋ kø̃pa] พินอินทิเบต: ra zhêng gön ba THL: Radreng ทับศัพท์ภาษาจีน ตัวเต็ม: 熱振寺 ตัวย่อ: 热振寺 พินอิน: Rèzhèn Sì

ศาสนา
ศาสนา: ศาสนาพุทธแบบทิเบต
นิกาย: เกลุก
ที่ตั้ง
ที่ตั้ง: หมู่บ้านทังโก อำเภอลวินจุบ ลาซ่า เขตปกครองตนเองทิเบต
ประเทศ:  จีน
สถาปัตยกรรม
ผู้ก่อตั้ง: จมเตินปา
วัดราเจ็ง (ทิเบต: རྭ་སྒྲེང་དགོན་པ, ไวลี: rwa sgreng dgon pa, พินอินทิเบต: ra zhêng gön ba, [raʈʂeŋ kø̃pa]) หรือ วัดเร่อเจิ้น (จีนตัวย่อ: 热振寺; จีนตัวเต็ม: 熱振寺; พินอิน: Rèzhèn Sì) หรือ วัดเฉียวเจี่ยว (จีนตัวย่อ: 翘角寺; จีนตัวเต็ม: 翹角寺; พินอิน: Qiáojiǎo Sì) เป็นวัดศาสนาพุทธแบบทิเบตในนิกายเกลุก ตั้งอยู่ในหมู่บ้านทังโก อำเภอลวินจุบ เมืองลาซ่า เขตปกครองตนเองทิเบต ประเทศจีน สร้างขึ้นในประมาณปี ค.ศ. 1056-1057 โดยจมเตินปา ผู้ซึ่งก่อตั้งนิกายกาตัม
รัฐธรรมนูญแห่งราชอาณาจักรไทย พุทธศักราช 2517

| รัฐธรรมนูญแห่งราชอาณาจักรไทย พุทธศักราช 2517 |
| --- | --- |

ข้อมูลทั่วไป
ผู้ลงนาม: สมเด็จพระปรมินทรมหาภูมิพลอดุลยเดช สยามิทราธิราช บรมนาถบพิตร
วันลงนาม: 7 ตุลาคม พ.ศ. 2517
ผู้ลงนามรับรอง: หม่อมราชวงศ์คึกฤทธิ์ ปราโมช    (ประธานสภานิติบัญญัติแห่งชาติ)
วันลงนามรับรอง: 7 ตุลาคม พ.ศ. 2517
วันประกาศ: 7 ตุลาคม พ.ศ. 2517
วันเริ่มใช้: 7 ตุลาคม พ.ศ. 2517
ท้องที่ใช้:  ไทย
การยกเลิก
ประกาศของ คณะปฏิรูปการปกครองแผ่นดิน
รัฐธรรมนูญแห่งราชอาณาจักรไทย พุทธศักราช 2517 รัฐธรรมนูญฉบับที่ 10 ของประเทศไทย ใช้แทน ธรรมนูญการปกครองราชอาณาจักร พุทธศักราช 2515 ซึ่งใช้บังคับอยู่ก่อนหน้านั้น ร่างโดยคณะกรรมการร่างรัฐธรรมนูญภายหลังจากจอมพลถนอม กิตติขจร ได้ประกาศลาออกจากตำแหน่งนายกรัฐมนตรีจากเหตุการณ์ 14 ตุลา เมื่อปี พ.ศ. 2516 โดย พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ลงพระปรมาภิไธยประกาศใช้เป็นรัฐธรรมนูญเมื่อวันที่ 7 ตุลาคม พ.ศ. 2517 โดยมี หม่อมราชวงศ์คึกฤทธิ์ ปราโมช ในฐานะประธานสภานิติบัญญัติแห่งชาติ เป็นผู้ลงนามรับสนองพระบรมราชโองการ
แต่หลังจากบังคับใช้ได้เกือบ 2 ปีรัฐธรรมนูญฉบับนี้ก็ถูกยกเลิกโดยประกาศของ คณะปฏิรูปการปกครองแผ่นดิน ซึ่งมี พลเรือเอกสงัด ชลออยู่ เป็นหัวหน้าคณะเมื่อวันพุธที่ 6 ตุลาคม พ.ศ. 2519
รายชื่อปีคริสต์ศักราช

หน้านี้เป็นดัชนีสำหรับหน้าของปีแต่ละปี
ดูเพิ่ม

ปี
คริสต์ศักราช
คริสต์ทศวรรษ
คริสต์ศตวรรษ
คริสต์สหัสวรรษ
รายชื่อปีตามประเทศ
รายชื่อปีในโทรทัศน์ตามประเทศ
รอย บายฟอร์ด

รอย บายฟอร์ด (12 มกราคม 1873 – 31 มกราคม 1939) เป็นนักแสดง
ผลงาน

The Little Damozel (1916)
On the Banks of Allan Water (1916)
The Happy Warrior (1917)
The Twelve Pound Look (1920)
The Double Event (1921)
The Spanish Jade (1922)
A Master of Craft (1922)
Tons of Money (1924)
Immortal Gentleman (1935)
Museum Mystery (1937)
แหล่งข้อมูลอื่น

รอย บายฟอร์ด ที่อินเทอร์เน็ตมูวีเดตาเบส
วัดราษฏร์บำรุงวนาราม

| วัดราษฏร์บำรุงวนาราม |
| --- | --- |

ชื่อสามัญ: วัดราษฏร์บำรุงวนาราม, วัดเกาะ
ที่ตั้ง: ตำบลบางเตย อำเภอเมืองฉะเชิงเทรา จังหวัดฉะเชิงเทรา
ประเภท: วัดราษฎร์
นิกาย: มหานิกาย
พระประธาน: พระพุทธอุดมมงคล
เจ้าอาวาส: พระครูถาวรพัฒนาคุณ
 สถานีย่อยพระพุทธศาสนา
วัดราษฏร์บำรุงวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเตย อำเภอเมืองฉะเชิงเทรา จังหวัดฉะเชิงเทรา มีที่ดินตั้งวัดเนื้อที่ 43 ไร่ 3 งาน ปัจจุบัน พระครูถาวรพัฒนาคุณ ดำรงตำแหน่งเจ้าอาวาส
วัดราษฏร์บำรุงวนารามตั้งวัดเมื่อ พ.ศ. 2447 ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2518 เขตวิสุงคามสีมากว้าง 40 เมตร ยาว 80 เมตร
ในอดีตบริเวณที่ตั้งวัดมีวิหารร้าง ซึ่งได้เป็นที่พักของเด็กเลี้ยงควายและมีเสาต้นหนึ่งตั้งอยู่ ชาวบ้านเรียกว่าที่ตั้งนั้นว่า เสาเดี่ยว ในบริเวณนั้นมีการขุดพบโบราณวัตถุ กองอิฐเก่า ถ้วยชาวแตกหัก เสาที่ขาดอยู่ใต้ดินจำนวนมาก และพบเศียรพระ 3 เศียร ซึ่งภายหลังมีตำนานจระเข้กินพระ ปัจจุบันเศียรเหล่านี้เหลือเพียงเศียรเดียว อีกสองเศียรถูกขโมยไป เมื่อตรวจสอบเศียรพระพบว่าเป็นเศียรพระหินทรายสมัยอยุธยาตอนปลาย จึงสันนิษฐานว่า บริเวณวิหารร้างเสาเดี่ยวนี้เป็นชุมชนเก่าสมัยอยุธยาตอนปลาย ต่อมาในสมัยรัตนโกสินทร์มีผู้มีจิตศรัทธาสร้างวัดขึ้นบริเวณนี้ สร้างใกล้กับวิหารร้างนี้ โดยมีนายโหมด นายหรั่ง และนายพยอม เขยมา จากหอมสิน ช่วยกันจัดสร้างโดยซื้อที่ดินนางหงส์ซึ่งอยู่บริเวณวิหารร้างเสาเดี่ยว ชาวบ้านเรียกว่า วัดเกาะ เนื่องจากมีคลองล้อมรอบ เป็นสำนักสงฆ์อยู่หลายปี จนมีพระธุดงค์ นามว่า หลวงปู่นาค ผ่านมา ชาวบ้านจึงนิมนต์จำพรรษา จากนั้นเมื่อ พ.ศ. 2453 เปลี่ยนชื่อมาเป็น "วัดราษฏร์บำรุงวนาราม"
อาคารเสนาสนะที่สำคัญ ได้แก่ อุโบสถประดิษฐานพระประธานนามว่า พระพุทธอุดมมงคล
รัฐธรรมนูญแห่งราชอาณาจักรไทย พุทธศักราช 2475 แก้ไขเพิ่มเติม พุทธศักราช 2495

| รัฐธรรมนูญแห่งราชอาณาจักรไทย พุทธศักราช 2475 แก้ไขเพิ่มเติม พุทธศักราช 2495 |
| --- | --- |
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในรัฐธรรมนูญ ณ พระที่นั่งอนันตสมาคม เมื่อวันที่ 8 มีนาคม 2495
ข้อมูลทั่วไป
ผู้ลงนาม: พระบาทสมเด็จพระมหาภูมิพลอดุลยเดชมหาราช บรมนาถบพิตร
วันลงนาม: 8 มีนาคม พ.ศ. 2495
ผู้ลงนามรับรอง: จอมพล แปลก พิบูลสงคราม (นายกรัฐมนตรี)
วันลงนามรับรอง: 8 มีนาคม พ.ศ. 2495
วันประกาศ: 8 มีนาคม พ.ศ. 2495  (ราชกิจจานุเบกษา เล่ม ๖๙/ตอนที่ ๑๕ ก/หน้า ๑/๘ มีนาคม ๒๔๙๕) 
วันเริ่มใช้: 8 มีนาคม พ.ศ. 2495
ท้องที่ใช้:  ราชอาณาจักรไทย
การยกเลิก
ตามประกาศของ คณะปฏิวัติ ฉบับที่ 9 เมื่อวันที่ 20 ตุลาคม พ.ศ. 2501
กฎหมายที่เกี่ยวข้อง
รัฐธรรมนูญแห่งราชอาณาจักรไทย พุทธศักราช 2492
รัฐธรรมนูญแห่งราชอาณาจักรไทย พุทธศักราช 2475 แก้ไขเพิ่มเติม พุทธศักราช 2495  รัฐธรรมนูญแห่งราชอาณาจักรไทย ฉบับที่ 6 ที่ได้ประกาศใช้เมื่อวันที่ 8 มีนาคม พ.ศ. 2495
สืบเนื่องจากภายหลังการ รัฐประหารตัวเอง ของ จอมพล ป. พิบูลสงคราม ในชื่อ คณะบริหารประเทศชั่วคราว เมื่อวันที่ 29 พฤศจิกายน พ.ศ. 2494 ได้มีการประกาศยกเลิก รัฐธรรมนูญ ปี พ.ศ. 2492 ที่ไม่เป็นประโยชน์ต่อข้าราชการประจำทางคณะบริหารประเทศชั่วคราวจึงนำรัฐธรรมนูญ ปี 2475 แก้ไขเพิ่มเติม ปี 2483 มาปรับปรุงแก้ไขเพิ่มเติมโดยกำหนดให้ข้าราชการประจำสามารถเป็นนักการเมืองและรัฐมนตรีได้นอกจากนี้ยังให้มี ส.ส. 2 ประเภทคือ ส.ส. ประเภทที่ 1 มาจากการเลือกตั้งโดยประชาชนและ ส.ส. ประเภทที่ 2 มาจากการแต่งตั้ง
รัฐธรรมนูญฉบับนี้ถูกยกเลิกโดยประกาศของ คณะปฏิวัติ ฉบับที่ 9 ภายใต้การนำของ จอมพลสฤษดิ์ ธนะรัชต์ เมื่อวันที่ 20 ตุลาคม พ.ศ. 2501
วัดราโมเช

| วัดราโมเช |
| --- | --- |
วัดราโมเช
ศาสนา
ศาสนา: ศาสนาพุทธแบบทิเบต
นิกาย: เกลุก
ที่ตั้ง
ที่ตั้ง: ลาซ่า เขตปกครองตนเองทิเบต สาธารณรัฐประชาชนจีน
ที่ตั้งภายในเขตปกครองตนเองทิเบต
พิกัดภูมิศาสตร์: 29°39′31″N 91°7′49″E﻿ / ﻿29.65861°N 91.13028°E﻿ / 29.65861; 91.13028
สถาปัตยกรรม
รูปแบบ: ฮั่นและทิเบต
วัดราโมเช หรือ ราโมเชเกินปา (ทิเบต: ར་མོ་ཆེ་དགོན་པ་, ไวลี: ra-mo che dgon-pa, พินอินทิเบต: Ramoqê Gönba, [ràmot͡ɕʰe kø̃̀pa]) หรือ เสี่ยวเจาซื่อ (จีน: 小昭寺; พินอิน: Xiǎozhāo Sì) เป็นวัดแห่งหนึ่งที่อยู่ในเมืองลาซ่า ทิเบต มักจะถูกเรียกรวมกับวัดโชคังซึ่งมีอีกชื่อเรียกว่าต้าเจาซื่อ (大昭寺) ว่าเป็น "สองเจาแห่งลาซ่า" (拉萨二昭)
วัดราโมเชสร้างขึ้นในปี ค.ศ. 641 (ปีวัวเหล็กตามปฏิทินทิเบต) ตามตำนานเล่าว่า วัดสร้างขึ้นโดยเจ้าหญิงเหวินเฉิง ในปี ค.ศ. 1962 ได้ขึ้นทะเบียนโดยหน่วยอนุรักษ์มรดกทางวัฒนธรรมที่สำคัญในเขตปกครองตนเอง และในปี ค.ศ. 2001 ก็ได้รับการขึ้นทะเบียนเป็นหน่วยอนุรักษ์มรดกทางวัฒนธรรมที่สำคัญแห่งชาติ
วัดแห่งนี้ได้รับการยกย่องให้เป็นวัดที่สำคัญที่สุดในลาซ่ารองจากวัดโชคัง วัดราโมเชตั้งอยู่ทางเหนือของลาซ่า ทางตะวันออกของพระราชวังโปตาลา และทางเหนือของวัดโชคัง พื้นที่วัดรวมกว่า 4,000 ตารางเมตร
ถือกันว่าวัดราโมเชเป็นวัดพี่น้องของวัดโชคัง ทั้งสองวัดสร้างขึ้นในระยะเวลาไล่เลี่ยกัน ตามธรรมเนียมเชื่อว่าราโมเชสร้างขึ้นเพื่อประดิษฐานพระพุทธรูปโชโพรินโปเชที่ซึ่งเป็นที่สักการะยิ่งของชาวทิเบต ต่อมาหลังย้ายพระพุทธรูปโชโพรินโปเชไปประดิษฐานที่วัดโชคังแล้ว ที่ราโมเชได้อัญเชิญพระพุทธรูป โชโพมีเกยอโตเจ ซึ่งเป็นพระพุทธรูปทองสัมฤทธิ์ ว่ากันว่าแสดงพระโคตมพุทธเจ้าขณะมีพระชนมายุ 8 พรรษา สร้างขึ้นโดยพระวิศวกรรม และอัญเชิญมายังทิเบตโดยราชินี Bhrikuti แห่งเนปาล อย่างไรก็ตาม พุทธประติมานี้เสียหายอย่างหนักหลังถูกยุวชนแดงเข้าโจมตีในสมัยการปฏิวัติวัฒนธรรม
วัดบางกระเจ้า

| วัดบางกระเจ้า |
| --- | --- |

ที่ตั้ง: เลขที่ 1 หมู่ที่ 6  ตำบลบางกระเจ้า อำเภอเมืองสมุทรสาคร จังหวัดสมุทรสาคร 74000
ประเภท: วัดราษฎร์
นิกาย: มหานิกาย
เจ้าอาวาส: พระครูสาครสุภกิจ
 สถานีย่อยพระพุทธศาสนา
วัดบางกระเจ้า เป็นวัดราษฎร์สังกัดคณะสงฆ์มหานิกาย ตั้งอยู่ริมคลองสุนัขหอน  ในหมู่ที่ 6 บ้านบางกระเจ้า ตำบลบางกระเจ้า อำเภอเมืองสมุทรสาคร จังหวัดสมุทรสาคร ที่ดินตั้งวัดมีเนื้อที่ 18 ไร่
วัดบางกระเจ้าตั้งเมื่อ พ.ศ. 2338 ได้รับพระราชทานวิสุงคามสีมาเมื่อวันที่ 2 กุมภาพันธ์ พ.ศ. 2376 เขตวิสุงคามสีมากว้าง 10 เมตร ยาว 16 เมตร ด้านการศึกษา วัดได้เปิดโรงเรียนพระปริยัติธรรมแผนกธรรมตั้งแต่ปี พ.ศ. 2509
อาคารเสนาสนะ

พระอุโบสถขนาดกว้าง 10 เมตร ยาว 16 เมตร สร้างเมื่อ พ.ศ. 2467 หลังคาเครื่องไม้ลดชั้น 2 ชั้น ด้านหน้าและหลังทำเป็นหลังคาลดชั้นยื่นออกมา รองรับโครงหลังคาด้วยเสาปูนหกเหลี่ยมด้านละ 4 ต้น มุงกระเบื้องสีชั้นละ 2 ตับ มีช่อฟ้าใบระกาปั้นปูนประดับกระจกสี หน้าบันมุขด้านหน้าปั้นปูนประดับกระจกทำเป็นกนกนาคล้อมรอบ ตรงกลางเป็นรูปพานพุ่มประดับกระจกสีลายธงชาติ ด้านล่างเป็นไม้ฉลุลายทรงสามเหลี่ยม มีประตูทางเข้าทั้งสองด้าน ด้านละ 2 ประตู บานประตูทาสีแดงไม่มีลวดลาย ผนังด้านข้างทั้งสองด้านมีช่องหน้าต่างด้านละ 4 ช่อง บานประตูหน้าต่างทาสีแดงกรอบเหลือง รอบพระอุโบสถมีซุ้มเสมาทรงดอกบัวล้อมรอบภายในมีเสมาทาสีทองปักอยู่ ด้านหน้าพระอุโบสถมีเจดีย์ทรงระฆัง 3  องค์ ภายในอุโบสถประดิษฐาน พระพุทธรูปปางมารวิชัย พระพุทธรูปประทับยืน และนั่ง และพระพุทธรูปปางต่าง ๆ ศิลปะรัตนโกสินทร์
ศาลาการเปรียญกว้าง 20 เมตร ยาว 40 เมตร สร้างเมื่อ พ.ศ. 2538 หอสวดมนต์กว้าง 10 เมตร ยาว 15 เมตร สร้างเมื่อ พ.ศ. 2487 กุฏิสงฆ์ 10 หลัง เป็นอาคารไม้ วิหารกว้าง 3 เมตร ยาว 6 เมตร เป็นอาคารไม้สร้างเมื่อ พ.ศ. 2511 ศาลาบำเพ็ญกุศล 1 หลัง
รายนามเจ้าอาวาส

พระครูชนะ
พระครูพ่อ ธัมมิโก
พระครูอุดมธรรมสาคร
พระครูสาครวิริยคุณ